ປ. ໂອບາມາ ກ່າວວ່າ ຂໍ້ຕົກລົງ ການຄ້າເສລີໃໝ່ ຈະສ້າງ ວຽກການຕື່ມ
ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ ຂໍ້ຕົກລົງການຄ້າເສລີໃໝ່ ຈະສ້າງວຽກເຮັດງານທຳ ເພີ້ມຕື່ມ ສຳລັບຊາວອາເມຣິກັນ.
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ກ່າວສົ່ງເສີມ ຄຸນຄ່າຂອງຂໍ້ຕົກລົງການຄ້າເສລີຕໍ່ປະຊາຊົນສະຫະລັດໂດຍເວົ້າ ວ່າຂໍ້ຕົກລົງເຫຼົ່ານີ້ຈະເຮັດໃຫ້ທຸລະກິດອາເມຣິກັນມີຄວາມສຳເລັດ ເພີ້ມຂຶ້ນແລະສາມາດແຂ່ງຂັນໄດ້ຫຼາຍຂຶ້ນໃນເສດຖະກິດຂອງສັດ ຕະວັດທີ 21 ໃນຄຳປາໄສປະຈຳສັບປະດາຂອງທ່ານ ()ໃນ ວັນເສົາມື້ນີ້ ປະທານາທິບໍໂອບາມາ ກ່າວວ່າ ຂໍ້ຕົກລົງການຄ້າທີ່ ຜ່ານໆມາ ບໍ່ໄດ້ດຳເນີນ ຫລືບັນລຸເປົ້າໝາຍຕາມທີ່ໄດ້ສັນຍາໄວ້ ໃນການໃຫ້ຄວາມເປັນທຳ ເພື່ອປະຕິບັດແບບດຽວກັນ ກັບຄົນ ງານອາເມຣິກັນແລະບັງຄັບໃຫ້ທຸກໆປະເທດຍຶດໝັ້ນໃນມາດຕະ ຖານດ້ານແຮງງານແລະສະພາບແວດລ້ອມອັນສູງ ທີ່ສະຫະລັດປະຕິບັດຕາມນັ້ນ ແຕ່ທ່ານກໍກ່າວວ່າ ນັ້ນບໍ່ໄດ້ໝາຍຄວາມວ່າ ສະຫະລັດຄວນປິດຕົນເອງຈາກໂອກາດໃໝ່ ແລະບໍ່ເຮັດຫຍັງເລີຍ ໃນຂະນະທີ່ປະເທດອື່ນໆໄດ້ຕັດສິນໃຈກ່ຽວກັບຊະຕາກຳທາງດ້ານ ເສດຖະກິດຂອງຕົນ ປະທານາທິບໍດີເວົ້າວ່າ ສະຫະລັດຄວນຍາດເອົາໂອກາດເຫລົ່ານັ້ນ ໂດຍກ່າວວ່າ ມັນຈະ ສ້າງວຽກເຮັດງານທຳໃໝ່ທີ່ດີໆສຳຫລັບຫລາຍໆທົດສະວັດຕໍ່ໜ້າ ປະທານາທິບໍດີໂອບາມາ ໄດ້ຮຽກຮ້ອງໃຫ້ລັດຖະສະພາສະຫະລັດ ດຳເນີນການ ກ່ຽວກັບ ອົງການສົ່ງເສີມການຄ້າ ທ່ານເວົ້າວ່າ ນັ້ນແມ່ນຮ່າງກົດໝາຍຂອງທັງສອງພັກການເມືອງ ທີ່ຈະປົກປ້ອງຄົນງານອາເມຣິກັນແລະສົ່ງເສີມທຸລະກິດສະຫະລັດດ້ວຍການເຮັດຂໍ້ຕົກລົງ ການຄ້າໃໝ່ທີ່ມີຄວາມເຂັ້ມແຂງກັບເຂດເອເຊຍແລະຢູໂຣບທີ່ເສລີແລະຍຸດຕິທຳ